
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-3427/16 

U  I M E  R E P U B L I K E  H R V A T S K E
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu po prijedlogu predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, Zagreb, OIB 85821130368, za otvaranje stečajnog postupka nad dužnikom ARUNDO d. o. o., Sveta Nedjelja, Petra Preradovića 14, OIB 34301972673, 22. kolovoza 2016.

r i j e š i o  j e

	Odbacuje se prijedlog predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, OIB 85821130368, za otvaranje stečajnog postupka nad dužnikom ARUNDO d. o. o., Sveta Nedjelja, Petra Preradovića 14, OIB 34301972673, od 6. travnja 2016.

Obrazloženje

	Predlagatelj Financijska agencija, RC Zagreb, Podružnica Zagreb, Trg svibanjskih žrtava 1995. 1, OIB 85821130368,  podnio je ovom sudu 6. travnja 2016. prijedlog za pokretanje stečajnog postupka nad gore navedenom pravnom osobom.
	Podneskom od 20. lipnja 2016. dužnik je obavijestio sud da nema neizvršenih osnova za plaćanje, račun dužnika nije u blokadi  te da nisu ispunjeni stečajni razlozi. U prilog svojih navoda dostavio je Potvrdu FINA-e o blokadi računa i novčanih sredstava ovršenika na dan 16. lipanj 2016.
	Odredbom čl. 5 Stečajnog zakona (NN 71/15) propisano je da se stečajni postupak može otvoriti ako sud utvrdi postojanje stečajnog razloga. Stečajni razlozi su nesposobnost za plaćanje i prezaduženost.
	Podneskom od 20. srpnja 2016. Financijska agencija dostavila je Potvrdu o blokadi računa i novčanih sredstava ovršenika iz koje proizlazi da je na dan izdavanja potvrde 15. srpnja 2016. na računima i novčanim sredstvima dužnika evidentirano 10 dana neprekidne blokade odnosno 157 dana blokade u prethodnih šest mjeseci zbog nepodmirenih osnova za plaćanje evidentiranih u Očevidniku redoslijeda za plaćanje. Nepodmirene obveze na dan izdavanja potvrde iznose 20.316,90 kn.
	Shodno odredbi čl. 110 Stečajnog zakona FINA je dužna podnijeti prijedlog za otvaranje stečajnog postupka ako pravna osoba u Očevidniku redoslijeda osnova za plaćanje ima evidentirane izvršene osnove za plaćanje u neprekinutom razdoblju od 120 dana.
	Iz dostavljene Potvrde od 16. lipnja 2016. kao i Potvrde od 15. srpnja 2016. proizlazi da nije ispunjen stečajni razlog iz čl. 6 st. 2 Stečajnog zakona, obzirom da je dužnik tijekom prethodnog postupka namirio sve tražbine koje je trebalo na temelju valjanih osnova za plaćanje naplatiti sa svih njegovih računa.
	Otklanjanjem stečajnog razloga nestale su pretpostavke za pokretanje i vođenje stečajnog postupka nad dužnikom.
Stoga je prijedlog za otvaranje stečajnog postupka, valjalo odbaciti temeljem odredbe čl. 115 st. 1 Stečajnog zakona.
Zagreb, 22. kolovoz 2016.

									SUDAC:
									Vesna Malenica v. r.  

POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

Za točnost otpravka – ovl. službenik
								Kristina Švajger

